
Amdana i: 
Rydw i’n fyfyrwraig ym Mhrifysgol Y Drindod Dewi Sant yn astudio Tar Cynradd. Rwyf eisoes wedi graddio o Brifysgol Aberystwyth gyda gradd yn y Gymraeg ac Astudiaethau Theatr a Drama. Mae’r tair blynedd hon wedi fy ngalluogi i dderbyn bob math o brofiadau yn ogystal â magu hyder gan weld addysg o bersbectif arall. 
Mae gen i ddiddordeb mawr mewn sgïo wrth imi gael y cyfle i sgïo dros fy ngwlad ym mhencampwriaeth Prydain. Mae hefyd gennyf ddiddordeb mawr ym myd drama wrth i mi berfformio gyda’r Carmarthen and district Youth Opera am saith mlynedd gan ennyn nifer o gyfleodd. 
Dwi’n berson eisteddfodol gan gystadlu mewn amryw o gystadlaethau o ganu mewn corau ac unigol i ddawnsio gwerin, wedi imi fod yn aelod brwdfrydig o’r Urdd ers yn 4 oed, eleni arweiniaf Barti Merched y Brifysgol. Dwi hefyd yn ymgeisio ar y cyfle i fod yn rhan o glwb ffermwr ifanc Pen-y-bont gan brofi bob math o brofiadau newydd. 
Wedi imi weithio gydag Arad Goch am dair blynedd diddoraf mewn llunio meddyliau’r ifanc; gan ddarparu harbwr diogel ar gyfer twf yr unigolyn, barn, dewrder ac argyhoeddiad.
Dwi’n berson gweithgar, brwdfrydig ac ysbrydoledig. 
Tra yn yr ysgol cyflwynais raglen wythnosol ar Radio Glangwili. Galluogodd hyn imi ddatblygu fy hunan hyder a dysgu sut i argyhoeddi fy llais. 
Mae fy swydd rhan amser yn Tesco wedi caniatáu i mi ddelio ag ymholiadau amrywiol ac wedi rhoi llawer o gyfrifoldebau ychwanegol i mi, gan helpu datblygu fy sgiliau cyfathrebu a rheoli amser fy hun. Rwy'n berson pwyllog, annibynnol, hunan-gymhellol, amyneddgar a thringar yn frwdfrydig a chreadigol. 
Dwi eisoes wedi derbyn fy ngwobr dug Caeredin arian.

Y math o athro hoffaf bod:
Sylweddolais mai’r pethau bach gwnaiff y gwahaniaeth, fel helpu plentyn i oresgyn problem neu i ddeall cysyniad anodd neu hyd yn oed fod yn glust i wrando. Gall plant ifanc fod yn anodd ar adegau, ond gallant fod yn ddoniol hefyd. Mae’r gallu i gael hwyl ac i fod yn bositif yn bwysig yn yr ystafell ddosbarth wrth imi sylwi iddo godi ysbryd unrhyw blentyn. Rwy’n ymwybodol o'r cynllunio, paratoi, arsylwi helaeth sydd angen gwneud, a'r gwahanol arddulliau ac ymagweddau addysgu sydd ar gael.
Mae pob disgybl yn wahanol ond anelaf at fod yn athrawes frwdfrydig, sefydlog a chreu heriau ysgogol, sy'n annog eu haddysg.


Profiad addysgu blaenorol:
Fy nghyrch cyntaf i weithio gyda phlant oedd diwrnod mewn meithrinfa breifat. Fy rôl oedd diddanu’r plant a’u haddysgu am dasgau dyddiol. Er mai diwrnod o wyliadwriaeth cefais, roeddwn yn sicr mae athrawes oeddwn am fod, ac yn ysu i gael mwy o brofiadau. Trefnais wythnos o brofiad yn fy ysgol gynradd leol, er mwyn profi sut beth ydyw i weithio o fewn canllawiau’r ysgol. Gweithiaf ran amser gyda chwmni Arad Goch. Mae'n gyfle gwych i agor drws y dychymyg. Rwy’n arweinydd dosbarth boreol Sadwrn, ac yn addysgu plant o 6-11 oed am actio, am fyd theatr a drama ond yn bwysicach, i fwynhau. Cynnigiau profiadau esthetig sy’n cyfoethogi dealltwriaeth plant a phobl ifanc ohonynt eu hunain, eu cynefin a’u cymdeithas, yn lleol ac yn fyd-eang, dyma yw’r hyn yr hoffem fynd gyda mi i’r ystafell ddosbarth. 
Treuliais amser yn Ysgol y Frenni i ennill profiad drwy gefnogi addysgu'r cyfnod sylfaen, gan rannu fy amser rhwng cynorthwyo'r dosbarth yn gwrando a helpu eu medrau darllen ac ysgrifennu unigol a darparu cefnogaeth ychwanegol i ddisgyblion ag anableddau dysgu, megis ADHD. Dros y cyfnod hwn, mi ddaeth yn bendant imi mai dyma’r oeddwn am anelu tuag ato. 
Mi wirfoddolais mewn clwb haf ac mi oedd yn agoriad llygaid. Amrywia’r grŵp hwn o 4-12 oed. Fy rôl oedd mynd â’r plant allan i’w haddysgu am fyd natur, byd syrcas, bywyd ar lan y môr, ac am sgiliau bywyd hanfodol megis sut i goginio, a dal bws. Roeddwn yn goruchwylio, cynnal trefn ddyddiol a delio â materion disgyblu ac iechyd a diogelwch.
Gan fyfyrio ar fy mhrofiad addysgol, gwerthfawrogaf effaith anfedrol y gwnaiff athrawon ar fywydau pobl ifanc. Sylweddolaf fod y sgiliau a’r ddealltwriaeth a gaiff ei chaffael gan yr athrawon yn parhau gyda’r plant trwy gydol eu hoes. 


Cefndir academaidd:
Derbyniais fy addysg gyntaf yn Ysgol Gymunedol Gynradd Peniel lle ddylanwadodd un athrawes arnaf o’r dosbarth derbyn a dwi dal i edrych fyny arni heddiw fel rhyw fath o ddelw. Dwi am gael y dylanwad yma ar blant er mwyn ennyn eu haddysg ac er mwyn iddynt fwynhau dod i’r ysgol. 
Derbyniais fy addysg Uwchradd yn Ysgol Gyfun Gymraeg Bro Myrddin lle dderbyniais fy ngraddau TGAU a Lefel A yn y Gymraeg, Drama a Hanes.
Yna mi ymestynnais fy addysg drwy fynd i Brifysgol Aberystwyth am dair blynedd i astudio’r Gymraeg ac Astudiaethau theatr a drama.

Rhesymau dros ddewis addysgu fel proffesiwn: 
[bookmark: _GoBack]Mwynhaf ryngweithio â phlant gan weld eu ffyrdd gwahanol o ddadansoddi. 
Dwi’n frwdfrydig i ennyn diddordeb plant ac i’w addysgu mewn ffordd hwylus er mwyn iddynt deimlo’n gartrefol. Anelaf hefyd i ddatrys unrhyw ADY mor gynnar ag y sydd yn bosib.
Yn ogystal â hyn o fy mhrofiad personol yn yr ysgol wrth fynd mewn i’r proffesiwn addysgu dwi am osgoi i blant orfod delio gyda bwlio corfforol neu’n eiriol. Poet William Butler Yeats remarked, “Education is not the filling of a pail, but the lighting of a fire.” Truer words were never spoken. For many students, a passion for education is often ignited by an inspiring teacher.



Meysydd / pynciau medraf eu haddysgu: 
Cymraeg (Gradd)
Drama (Gradd)
Hanes (lefel A)
Maths (As)

